Publication: Magyar Közlöny
Issue: MK-2002-23 (Year: 2002, Number: 23)
Era: 1990-2004
Section: 1. A Kfv.II.28.257/1998/4. számú ítélete szerint a vízgazdálkodási társulatok tevékenysége az általános forgalmi adóról szóló 1992. évi LXXIV. törvény (a továbbiakban: ÁFA tv.) 8. § (1) bekezdése alapján ellenérték fejében
Paragraph Index: 228

2. A Kfv.IV.35.648/2000/5. számú ítélete ezzel szemben kifejtette, hogy a vízgazdálkodási társulat a közfeladatként végzendõ tevékenységét nem bevétel elérése érdekében végzi, ezért az ÁFA adóalanyisága az ÁFA tv. 4. § (1) bekezdés és 5. § (1) bekezdésére figyelemmel nem állapítható meg. Ennek alapján a rá áthárított ÁFA levonására nem jogosult. II. A Jogegységi Tanács nem nyilvános ülésen az indítványozó fenntartotta indítványát. A legfõbb ügyész képviselõje az indítvánnyal nem értett egyet, és felszólalásában kifejtette, hogy a vízgazdálkodási társulat rendszeresen végez tevékenységet bevételszerzés érdekében. A beszedett érdekeltségi hozzájárulás bevétel. Kifejtette, hogy a vízgazdálkodási társulat tagjai az érdekeltségi hozzájárulást vízilétesítmény létrehozása, fejlesztése vagy más feladat ellátása (tehát eredmény létrehozása) érdekében arra tekintettel szolgáltatják, és így a társulat tagjai követelhetik a befizetés cél szerinti felhasználását és az eredmény létrehozását, illetõleg a társulat követelheti hozzájárulás megfizetését. Tehát a felek között polgári jogviszony jön létre, az eredmény szolgáltatása (azaz a közfeladat ellátása) és az érdekeltségi hozzájárulás megfizetése pedig egymással szolgáltatás-ellenszolgáltatás kapcsolatban áll. Azt követõen, hogy az érdekeltségi területen az ingatlantulajdonnal rendelkezõ vagy ingatlant egyéb jogcímen használó személyek érdekeltségi egység aránya szerinti többsége a vízgazdálkodási társulatot létrehozta és alapszabályát megállapította, a társulat tevékenységének célja a közfeladat megvalósítása és az annak fedezetéül szolgáló bevétel megszerzése — ideértve a saját munkaszervezetének fenntartását szolgáló bevétel megszerzését is. Tehát a vízgazdálkodási társulat rendszeresen végez tevékenységet bevételszerzés érdekében, amely tevékenység célja és nyereségessége az ÁFA törvény személyi hatálya szempontjából irreleváns. Ezért a vízgazdálkodási társulat az ÁFA törvény 2. §-ában, 4. § (1) bekezdésében és 5. §

Source: https://magyarkozlony.hu/hivatalos-lapok/4fcf154e606ec63ccac49565e85387a15cc74749/dokumentumok/b1a15618cdb3442f3532b14307ac6d10ce75d041/letoltes